ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากโรงไฟฟ้า Power Generation Supply ไปยังสถานีไฟฟ้าย่อยภาชี ๒

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๕๐๐ กิโลโวลต์ จากโรงไฟฟ้า Power Generation Supply จังหวัดสระบุรี ไปยังสถานีไฟฟ้าย่อยภาชี ๒ จังหวัดพระนครศรีอยุธยา

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากโรงไฟฟ้า Power Generation Supply ไปยังสถานีไฟฟ้าย่อยภาชี ๒ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่าง ๆ ดังนี้

จังหวัดสระบุรี

๑. อำเภอหนองแซง           ตำบลหนองกบ         ตำบลโคกสะอาด

๒. อำเภอหนองแค            ตำบลโคกตูม

จังหวัดพระนครศรีอยุธยา

อำเภอภาชี                     ตำบลหนองน้ำใส       ตำบลโคกม่วง

ทั้งนี้ ตั้งแต่พ้นกำหนดสามสิบวันนับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๓ มิถุนายน พ.ศ. ๒๕๕๑

สมบัติ  ศานติจารี

ผู้ว่าการการไฟฟ้าฝ่ายผลิตแห่งประเทศไทย